text: Ryddet op efter uheld - trafikken snegler sig af sted
  21 juli 2017 kl. 09.29
  Tre biler  impliceret i uheld på motorvej E45 ved Vojens. Motorvej åbnet igen
  Et uheld på Sønderjyske Motorvej lige før afkørsel 68 Vojens skabte ved 11-tiden lang kø.
  Tre biler var involverede i uheldet, der skete i det sydgående spor lige før afkørslen.
  Kun ét spor var i en times tid åbent for trafikken. Nu er der imidlertid ryddet op igen, og trafikken snegler sig afsted.
  Syd- og Sønderjyllands Politi oplyser, at der kun skete materiel skade ved uheldet.
  